OpenLLM-France/wikimedia huggingface dataset:
# Jarraituko dugu

Jarraituko dugu Des-kontrol musika taldearen 1. single-a da, 2001. urtean Beltza Records diskoetxearen zigilupean argitaratutakoa.
Single hau Gipuzkoako punk taldeen omenaldi bat da, izan ere atzeko azalean "Tribute to the punk and Oi! from Gipuzkoa Vol. 2" esaldia irakur daiteke. Disko honek dakartzan lau abestietatik bakarra da Des-kontrol taldearena, beste hirurak Vomito, RIP eta Puñetazo taldeen bertsioak dira. Single hau binilo zuria sendoan argitaratu zen, 500 kopia bakarrik egin zirelarik.

## Partaideak

* Aritz (ahotsa).
* Markel (gitarra).
* Oier (baxua eta koruak).
* Osoron (gitarra).
* Iker (bateria).

## Kantuen zerrenda
### A aldea

* Ratas de ciudad (Vomito)
* Explotará (RIP)

### B aldea

* Potrotaino
* Gazteak gara (Puñetazo)

## Kanpo estekak

* Taldearen webgunea
* (Gaztelaniaz) Beltza Records diskoetxearen webgunea
* Datuak: Q12260195
# Jarraitutasun (argipena)

Jarraitutasuna terminoak, jarraitua izatearen propietateak alegia, adiera zenbait ditu:

## Kanpo estekak

* Datuak: Q59193197
# Jarque de la Val

Jarque de la Val Teruelgo udalerria da, Cuencas Mineras eskualdean dagoena.
2009ko urtarrilaren 1eko erroldaren arabera 99 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q1651542
* Multimedia: Jarque de la Val / Q1651542
# Jarraibide (argipena)

Jarraibide hitzak adiera zenbait ditu:
* jarraibide edo araua;
* jarraibidea,
** zerbait burutzeko eredutzat hartu behar denaren adierari buruz jakiteko, ikus eredu (diseinua) edo irizpidea,
** moralean, bertutea;
* jarraibideak edo argibideak.
# Jarraitutasun simetriko

Analisi matematikoan, funtzio bat $f:\mathbb {R} \to \mathbb {R}$ simetrikoki jarraitua da $x$ puntuan hurrengoa betetzen bada:
    $\lim _{h\to 0}f(x+h)-f(x-h)=0.$
Jarraitutasunaren definiziorik arruntenak jarraitutasun simetrikoa inplikatzen du, baina alderantzizkoa ez da egia. Adibidez, $x^{-2}$ funtzioa simetrikoki jarraitua da $x=0$ puntuan, baina ez da jarraitua.
Gainera, diferentziagarritasun simetrikoak jarraitutasun simetrikoa inplikatzen du, baina alderantzizkoa ez da egia (jarraitutasun normalaren kasuan bezala, diferentziagarritasunik ez du inplikatzen).

## Erreferentziak

* ↑ (Ingelesez) Thomson, Brian S.. (1994). Symmetric properties of real functions. Dekker ISBN 0824792300. PMC 30155455. (Noiz kontsultatua: 2019-01-24).

## Kanpo estekak

* Artikulu hau, osorik edo zatiren batean, Ingelesezko Wikipediako «Symmetrically continuous function» artikulutik itzuli da; zehazki, 2013ko abenduaren 5eko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q3894672
# Jeanne Ündüreine

Jeanne Ündüreine (Ündüreine, Hauze, Zuberoa, 1701eko azaroaren 9a - ?) Zuberoako nobleziako emakume izan zen XVIII. mendean, neska protagonista Maitia, nun zira abestian.
Piarres Lafittek argitaratu zuenez, 1701eko azaroaren 9an Hauzeko elizan bataiatutako Jeanne Ündüreine emakumeari eginiko kanta da Maitia, nun zira. Aitoren semea zuen aita, Ündüreineko jauna; eta ama ere, aitoren alaba, Zibozekoa.
Zuberoako aitoren alaba gehientsuenak bezala, Jeanne haurra Oloroeko komentu batean hezi zuten. Hain etxe oneko neskatxa ezkontzeko adinetara heltzearekin, hartaz gizon gazte anitz agradatuko ziren. Ororen artetik, hautatu zuen Mixel de Reyau, zuberotar aitoren semea bera ere. Baina hautu hori ez zuen gogoko Jeanneren aitak. Bere baimena errefusatu zuen, eta, kantoreak dioenez, alaba berriz komentuan ezarri. Mixelen auhenak eta Jeanneren erantzunak jasotzen bide ditu, beraz, abestiak.
Lafittek eginiko ikerketen arabera, aitak barkatu zion alabari: azkenean, Jeanne gaixoa ohorezki ezkondu zen.
Horrela hasten da kanta:
Mixel:
    Maitia, nun zira?
    Nik etzütüt ikusten
    ez berririk jakiten
    nurat galdü zira? [bis]
    Ala khanbiatü da
    zure deseiña?
    Hitzeman zenereitan
    ez behin, bai berritan
    enia zinela! [bis]
Jeanne:
    Ohikua nüzü
    ez nüzü kanbiatü
    bihotzian beinin hartü
    eta zü maitatü. [bis]
    Aita jeloskor batek
    dizü kausatü.
    Zure ikustetik
    gehiago mintzatzetik
    hark nizü pribatü. [bis]

## Erreferentziak

* ↑ «Piarres Lafitte: Euskal literaturaz» klasikoak.armiarma.eus (Noiz kontsultatua: 2023-01-11).

## Kanpo estekak

* Dulce Pontesek eta Kepa Junkerak abestutako bertsioa, entzungai.
* 2003ko ETBko Kantu Zaharrak saioan abestutako bertsioa, entzungai.
* Datuak: Q111884867
# Jeanneke Pis

Jeanneke Pis estatua eta iturri moderno bat da, Bruselako Grande Placen kokatua, Manneken Pis estatuaren neska bertsioa da, hiriaren ikur dena, Enparantza Nagusitik Mannekenaren distantzia berera egonik, baina beste aldean.
Estatua hau, Denis-Adrien Debouvriek († 2008) eraiki zuen 1985. urtean, eta 1987an inauguratua izan zen. Berehala sortu zuen bere elezahar propioa, bertatik zebilen jendea oraindik gehiago dibertitzeko. Metro erdi inguruko garaierarekin eta urdin-grisaxka koloreko kareharrian zizelkatua, ilea mototxetan bilduta duen neskato bat irudikatzen du, makurtuta txiza egiten, itxuraz, nahiko lasai. "Leialtasunaren Kalezuloa"ren ekialdean kokatuta dago, "Harakinen Kalea" dagoen tokitik gertu.

## Ikus, gainera

* Manneken Pis

## Kanpo estekak

* Datuak: Q152360
* Multimedia: Jeanneke Pis / Q152360
# Jeannette Goergen-Philipp

Jeannette Goergen-Philipp (Echternach, 1947ko azaroaren 30a) arkularia da. Luxenburgo ordezkatu zuen 1984ko Udako Olinpiar Jokoetan eta 1992ko Udako Olinpiar Jokoetan.

## Erreferentziak

* ↑ Jeannette Goergen-Philip
* ↑ Jeannette PHILIPP-GOERGEN

## Kanpo estekak

* Datuak: Q26251576
# Jeannette (Pennsylvania)

Jeannette Pennsylvaniako hiri bat da. Westmoreland konderrian kokatua dago. 2010ean 9.654 biztanle zituen, 6,19 kilometro koadrotan banatuta.

## Ikus, gainera

* Westmoreland konderria

## Kanpo estekak

* Datuak: Q1187079
* Multimedia: Jeannette, Pennsylvania / Q1187079
# Jeannette Lewin

Jeannette Marianne Lewin (Vianen, Herbehereak, 1972ko otsailaren 27a) hockey jokalari ohia da, eta nazioarteko 114 partida jokatu zituen Emakumeen Talde Nazionalerako, eta hamabi domina lortu zituen.

## Olinpiar Jokoak

Ingalaterraren aurkako partida batean egin zuen debuta. 1990eko abenduaren 14an, eta 1996ko Udako Joko Olinpikoetan Herbeherearekin brontzezko domina irabazi zuen. Utrecht-en, 1998ko Emakumeentzako Hockey-ko Munduko Kopan zilarrezko domina irabazi eta ondoren erretiratu egin zen.Geroago, Leo Klein Gebbink hockey jokalari ohiarekin ezkondu zen.

## Dominak

| Urtea | Lekua | Domina | Proba |
| 1991 | Berlin (Alemania) | 03 ! | Talde jokoa |
| 1993 | Amstelveen (Herbehereak) | 02 ! | Talde jokoa |
| 1995 | Amstelveen (Herbehereak) | 01 ! | Talde jokoa |
| 1996 | Atlanta (Georgia) | 03 ! | Talde jokoa |
| 1998 | Utrecht (Herbehereak) | 02 ! | Talde jokoa |

## Erreferentziak

* ↑ «Jeannette LEWIN» Olympics.com (Noiz kontsultatua: 2021-12-23).
* ↑ «Olympedia – Jeannette Lewin» www.olympedia.org (Noiz kontsultatua: 2021-12-23).

## Kanpo estekak

* Datuak: Q2779288
# Jeanne d'Arc Kirol Taldea

Jeanne d'Arc Kirol Taldea edo JAB (frantsesez: Jeanne d'Arc de Biarritz) Biarritzeko (Lapurdi) kirol talde amateurra da.

## Kanpo estekak

* (Frantsesez) Webgune ofiziala
* Datuak: Q61069587
# Herencia

Herencia Ciudad Realgo udalerria da, Campo de San Juan eskualdean dagoena.
2009ko urtarrilaren 1eko erroldaren arabera 9.123 biztanle zituen.

## Ikus, gainera

* Ciudad Realgo udalerrien zerrenda

## Kanpo estekak

* (Gaztelaniaz) udalaren webgunea.
* Datuak: Q1632508
* Multimedia: Herencia / Q1632508
# Herefordshire

Herefordshire Ingalaterrako konderria da, Erresuma Batuan.Mendebaldeko Midlandsko eskualdean dago. Mugakide hauek ditu: iparraldean Shropshire, ekialdean Worcestershire, hego-ekialdean Gloucestershire, mendebaldean Galesko Gwent eta hego-mendebaldean Galesko Powys.
2.180 kilometro karratuko area du eta 2003an 176.912 biztanle zituen. Hiriburua Hereford du. Beste hiri nagusiak Leominster, Ledbury, Roos On Wye, Kington eta Bromyard dira.
1974an Worcestershire konderriarekin batera Hereford eta Worcester konderria eratu zuen, baina 1998ko apirilaren 1ean berriro konderri independente bihurtu zen.

## Hereford arraza

Britainia Handiko behi arraza da, Herefordshire konderrian jatorria duena. Haragitarako behi gorriak dira, hanka eta buru zurikoak. Haragitarako behi-arrazetan zabalduena da munduan, anglosaxoi herrialdeetan eta Hego Amerikan batez ere.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q23129
* Multimedia: Herefordshire / Q23129
# Herenio Etrusko

Herenio Etrusko, (latinez: Quintus Herennius Etruscus Messius Decius; 227 – 251ko uztailaren 1) erromatar enperadorea izan zen, 251an, Dezio aitarekin batera. Hostiliano enperadorea haren anaia gazteena izan zen.
Herenio Panonian jaio zen, aitak kargu militarra zuela. Ama Herennia Cupressenia Etruscilla zuen, senatari mailako familia garrantzitsu bateko emakumea.
Herenio aitaren lagun ibili ohi zen. 248an, tribuno militarra izanda, Deziorekin batera joan zen Pakatianoren matxinada bertan behera uztera. Deziok misio hori burututakoan, bere burua izendatu zuen enperadore hurrengo urtean. Verona hiritik hurbil Deziok Filipo Arabiarra garaitu zuen. Herenio oinordeko izendatu zuen Deziok, eta princeps iuventutis (gaztaroko printzea) titulua eman zion. 251ko hasieran, Deziok enperadore ere izendatu zuen Herenio.
Godoak izan ziren Dezio eta Herenioren kezka nagusia agintaldi osoan. Kniva erregea godoekin alde egiten ari zela, eraso egin zieten erromatarrek. Knivak estrategikoki kokatu zituen tropak: talde txikietan banatuta, erromatarrak paduretara bota zituzten. Herenio batailaren hastapenean hil zen. Dezio bukaeran. Barbaroek hiltzen zituzten lehenengo enperadoreak izan ziren.
Bi enperadoreak hilda, soldaduek Treboniano Galo aldarrikatu zuten enperadore. Baina Erroman Hostilianok hartu zuen lekukoa. Nolanahi ere, Hostiliano berehala hil zen izurritea zela kausa.
* Datuak: Q273253
* Multimedia: Herennius Etruscus / Q273253
# Herekeko tapiz

Hereke tapizak eskuz egindako alfonbra turkiarrak dira, eta Hereken ekoizten eta saltzen dira, Turkiako kostaldeko hiri batean. Denbora luzez, Hereke-n bakarrik ekoizten ziren, Istanbuletik 60 km-ra. Zeta, artile eta kotoi konbinazio bat eta, batzuetan, urre edo zilarrezko hariak erabiltzen dira.

## Historia

Abdulmezid I.a sultan otomandarrak Herekeren Manufaktura Inperiala sortu zuen 1841ean, Bosforoko Dolmabahçe jauregiko ehun guztiak ekoizteko. Otomandar Inperioko artista eta alfonbra ehule onenak bildu zituen Hereken, non kalitate handiko alfonbrak eta diseinu paregabeko alfonbra handiak ekoizten hasi ziren. Dolmabahçe jauregiko lanak amaitu ondoren, otomandar sultanek Herekeren alfonbrak oparitu ohi zizkieten erregetzako kide jakin batzuei, hiria bisitatzen zuten noble eta estatistei. 1890era arte ez zitzaien utzi Istanbulgo merkatari batzuei Hereke-n egindako piezetako batzuk saltzen.
Otomandar Inperioaren amaierarekin, Hereke alfonbren ekoizpena murriztuta geratu zen XX. mendearen erdialdera arte; orduan Herekeren maisu ehule batzuek berriz ere alfonbrak ekoiztu zituzten, jauregi otomandarren alfonbren tradizioari jarraituz.
1920an, Herekek estatuak gestionatutako alfonbrak egiteko eskola bat zuen. Bai emakumeak bai haur musulmanak eta kristauak klaseetara joaten ziren.

## Ezaugarriak

Hereke alfonbrak oso handiak izan ohi dira, jauregi bateko aretoak janzteko modukoak, eta artilez eginak kotoi gainean, gamelu-ilez kotoi gainean, zetaz kotoi gainean eta zetaz ere bai, tamaina txikian lotuak. Bere korapilo bikoitzen zehaztasunak, marrazkiak argi eta garbi erakusteko aukera ematen baitu, kolore-konbinazioekin eta marrazkien harmoniarekin batera, oso estimagarriak egin ditu. Gaur egun, Hereke alfonbrak eta moketak Abdulmezid I.a sultan otomandarraren marrazki tradizionalekin egiten jarraitzen dute, baita motibo tradizional anatolioekin eta gaur egungo motibo figuratiboekin ere.

## Erreferentziak

* ↑ https://www.dorisleslieblau.com/hereke-turkish-rugs
* ↑ M. Kenan Kaya, Yaşar Yılmaz, Sara Boynak, Vahide Gezgör. Hereke Silk Carpets and Fabrics in the National Palaces Collection. TBMM, Istanbul.
* ↑ Prothero, G.W. (1920). Anatolia. London: H.M. Stationery Office. 109. or.
* ↑ Uğur Ayyıldız. Hereke y Kayseri: Alfombras Turcas de Seda Pura. NET Turizm Ticaret ve Sanayi A.S (1983). ASIN B0007B1NHG.

## Kanpo estekak

* Datuak: Q5738127
* Multimedia: Hereke carpets / Q5738127
# Herenegun Taldea

Herenegun Taldea, 2015. urtean Donostiako Antigua auzoan sortutako ska eta reggae taldea da.

## Ibilbidea

2015ean sortu eta 2020an atera zuten lehenengo diskoa, Zer dakarren. 2021ean Gasteiko Txosnetako banda lehiaketaren lehen edizioa irabazi zuten. Hasieran zazpi kidek sortu zuten taldea baina dagoeneko badira bederatzi.
2022an "Negu hurbilak" eta "Bi mundu" abestiak atera zituzten eta 2023an "Gure errua". 2023ko urrirako aterako duten diskoaren aurrerapenak dira.

## Diskografia

* Zer dakarren (2020, autoekoizpena)

## Erreferentziak

* ↑ (Gaztelaniaz) «HERENEGUN - ZER DAKARREN» Muir Estudio - Estudio de grabación en Donostia 2020-12-21 (Noiz kontsultatua: 2023-08-09).
* ↑ (Gaztelaniaz) «GTX BANDA LEHIAKETA EDIZIOAK» Gasteizko Txosnak (Noiz kontsultatua: 2023-08-09).
* ↑ SL, TAI GABE DIGITALA. (2022-06-27). «‘Bi mundu‘ kanta berria kaleratu du Herenegun talde donostiarrak» naiz: (Noiz kontsultatua: 2023-08-09).
* ↑ Irutxuloko, Hitza(e)ko. (2023-07-13). «"Flamenkan emango dugun kontzertua berezia izango da, gure ametsa beteko dugu"» Irutxuloko Hitza (Noiz kontsultatua: 2023-08-09).

## Kanpo estekak

* Herenegun Taldearen YouTubeko kanala
* Datuak: Q124536539
# Herenen erregela

Margolaritzan, marrazkigintzan eta argazkilaritzan eta zinemagintzan, herenen erregela irudi baten konposiziorako irizpidea da, irudia 3×3 laukizuzen sare batean banatu eta irudiaren elementuak laukizuzen horietara mugatzea eskatzen duena, irudian oreka lortze aldera. Urrezko zenbakiaren sinplifikazioa da, antzinatik oso ezaguna eta arkitektura eta pinturan asko erabili izan dena proportzio harmoniatsuak lortzeko. Gaur egun sakeleko gailu digital askok pantaila gainean lauki-sare bat jartzeko aukera ematen dute, herenen erregela betetzen laguntzeko.

## Enkuadrea

Enkuadrea 3x3 lerro horizontal eta bertikalen bitartez herenetan banatuta egiten da. Enkuadrea hobeki aprobetxatzen da subjektu/objektu nagusia kokatzean inguratzen duen espazioa (airea), zainduz. Irudi guztiek ez dute zertan herenen erregela jarraitu beharrik, beti ere transmitu nahi denaren araberakoa izango da.

### Intersekzio puntuak

Lerro hauek gurutzatzen diren elkarguneak erakutsiko dituzte zein diren gune indartsuak irudiak kokatzeko. Horrela, elementu garrantzitsuenak gune hauetan kokatuz, ondo egituratutako irudi bat lortuko da. Gune horietan kokatuta azpimarratu nahi den subjektu edo objektua, ikuslea irudiaren beste guneak arakatzera gonbidatzen dute.

### Mugimendua

Figura bat mugitzen ari denean ez da komeni enkuadrearen erdian kokatzea eta airea mugimenduaren zentzu berean kokatzea izaten da komenigarriena. Lehen planoak deigarriagoak izango dira begiek herenekin bat egiten badute.

### Horizontaltasuna paisaietan

Paisaia batean zerua eta lurraren artean simetria lortzeko, zeruertza erdian kokatzen da. Lurrari garrantzi gehiago emateko goiko herenarekin bat egingo du, eta garrantzitsuena zerua balitz, beheko herenarekin.

## Erreferentziak

* ↑ CONSUMER aldizkaria, EROSKI. Hamar trikimailu mugikorrarekin argazki hobeak egiteko. (Noiz kontsultatua: 2021-01-23).
* ↑ (Gaztelaniaz) Muñoz, Javier. (2019-06-07). Composición: La regla de los tercios. (Noiz kontsultatua: 2021-01-23).
* ↑ «Composición: La regla de los tercios | DeCamaras» www.decamaras.com (Noiz kontsultatua: 2021-01-23).
* ↑ «Composition: Using the Rule of Thirds» www.cambridgeincolour.com (Noiz kontsultatua: 2021-01-23).
* 1 2 3 4 Vanesa Fernández Guerra, Aintzane Pagadigorria Ruiz,, Estibaliz Alonso Ruiz de Erentzun, Beatriz Narbaiza Amillategi.. «Ikastaroa: Ikus-entzunezko teoria eta tekniken oinarriak [2013/12 [eus] 7. gaia»] OCW (UPV/EHU) (Noiz kontsultatua: 2021-01-23).
* ↑ nathanskphoto. (2016-12-12). «Konposizioa eta enkoadraketa: herenen erregela» Argazkilaritzaren Oinarriak (Noiz kontsultatua: 2021-01-23).
* ↑ (Ingelesez) Field, George. (1845). Chromatics: Or, the Analogy, Harmony, and Philosophy of Colours. Bogue (Noiz kontsultatua: 2021-01-23).

## Kanpo estekak

* Qué es la Regla de los Tercios y cuándo aplicarla. (365 enfoques)
* Datuak: Q327905
* Multimedia: Rule of thirds / Q327905
# Igualeja

Igualeja Málagako udalerria da, Serranía de Ronda eskualdean dagoena.
2008ko urtarrilaren 1eko erroldaren arabera 991 biztanle zituen.

## Ikus, gainera

* Málagako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1624212
* Multimedia: Igualeja / Q1624212
# Iguala de la Independencia (udalerria)

Iguala de la Independencia Mexikoko udalerri bat da. Guerrero estatuan kokatua dago. 2010ean 140.363 biztanle zituen 569,1 km²ko azaleran. Herriburua [[Iguala de la Independencia (Iguala de la Independencia)|Iguala de la Independencia]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2466669
* Multimedia: Iguala de la Independencia / Q2466669
# Iguana

Iguana Iguanidoen familiako narrasti ezkatatsuen izen arrunta da.

## Taxonomia

Familia sailkatzeko bi teoria erabiltzen dituzte adituek, tradizionala eta Frostek proposaturikoa.

### Tradizioanala

* Corytophaninae subfamilia.
* Crotaphytinae subfamilia.
* Hoplocercinae subfamilia.
* Iguaninae subfamilia.
* Leiocephalinae subfamilia.
* Leiosaurinae subfamilia.
* Liolaeminae subfamilia.
* Oplurinae subfamilia.
* Phrynosomatinae subfamilia.
* Polychrotinae subfamilia.
* Tropidurinae subfamilia.

### Frosten sailkapena

* Amblyrhynchus generoa.
* Anolis generoa.
* Brachylophus generoa.
* Conolophus generoa.
* Ctenosaura generoa.
* Cyclura generoa.
* Dipsosaurus generoa.
* Iguana generoa.
* Sauromalus generoa.
* Armandisaurus generoa (†).
* Lapitiguana generoa (†).
* Pumila generoa (†).

## Galeria

* Ctenosaura similis
* Iguana berdea
* Iguana berdea
* Iguana berdea
* Ctenosaura similis

## Erreferentziak

* ↑ Harluxet Hiztegi Entziklopedikoa. Iguana. .
* ↑ D.R. Frost & R. Etheridge (1989) «A phylogenetic analysis and taxonomy of iguanian lizards (Reptilia: Squamata)» Univ. Kansas Mus. Nat. Hist. Misc. Publ. 81
* ↑ D.R. Frost, R. Etheridge, D. Janies & T.A. Titus (2001) Total evidence, sequence alignment, evolution of polychrotid lizards, and a reclassification of the Iguania (Squamata: Iguania) American Museum Novitates 3343: 38 pp.
* Datuak: Q235589
* Multimedia: Iguanidae / Q235589
* Espezieak: Iguanidae
# Igriés

Igriés (gaztelaniaz, aragoieraz eta ofizialki Igriés) Huescako Hoya de Huesca eskualdean dagoen udalerria da.

## Demografia

Demografiaren bilakaera :
| 1900 | 1910 | 1930 | 1940 | 1950 | 1960 | 1970 | 1981 | 1986 | 1992 | 1999 | 2004 | 2005 |
| 442 | 453 | 410 | 339 | 316 | 252 | 190 | 168 | 161 | 149 | 193 | 362 | 415 |

## Monumentu erlijiosoak

* Nuestra Señora de la Esperanza-ren parrokia-eliza (1950)
* San Juanen baseliza erromanikoa (XII. mendea)

## Festak

* Urtarrilaren 20
* Maiatzaren 11

## Kanpo estekak

* Datuak: Q2047681
* Multimedia: Igriés / Q2047681
# Iguaba Grande

Iguaba Grande Brasilgo udalerri bat da, Rio de Janeiroko estatuan kokatua. 27.920 biztanle ditu 51,945 km²ko eremuan.

## Ikus, gainera

* Rio de Janeiroko estatua

## Kanpo estekak

* Datuak: Q1761488
* Multimedia: Iguaba Grande / Q1761488
# Igualada

Igualada Kataluniako hiria da, Anoia eskualdean eta Bartzelonako probintzian kokatua. Eskualdeko hiriburua da. 2009ko urtarrilaren 1eko erroldaren arabera, 38.918 biztanle zituen. 8,12 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 10.476 | 10.559 | 12.362 | 13.438 | 15.981 | 16.967 | 19.558 | 27.935 | 31.532 | 31.855 | 33.049 | 38.918 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) Igualadako udalaren webgunea.
* Datuak: Q15950
* Multimedia: Igualada / Q15950
# Iguana (generoa)

Iguana Iguanidae familiako genero bat da. Amerika tropikalean bizi dira. Guadalpue eta Petite-Terre uhartetan populazio guztiaren herena bizi da.

## Espezieak

* Iguana delicatissima Laurenti, 1768
* Iguana iguana (Linnaeus, 1758)

## Kanpo estekak

* Datuak: Q205531
* Multimedia: Iguana / Q205531
* Espezieak: Iguana
# Igualapa (udalerria)

Igualapa Mexikoko udalerri bat da. Guerrero estatuan kokatua dago. 2010ean 10.815 biztanle zituen 189,63 km²ko azaleran. Herriburua [[Igualapa (Igualapa)|Igualapa]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q5913732
* Multimedia: Igualapa Municipality / Q5913732
# Igualatorio Médico Quirúrgico

Igualatorio Médico Quirúrgico (IMQ) (euskaraz: «Igualatorio Mediko Kirurgikoa») Bizkaiko Bilbo hiriburuan dagoen osasun aseguru-etxe pribatu bat da. Deustuko Doneperiaga auzoan dago, Bilboko itsasadarraren bazterrean eta Zorrotzaurre uhartearen parean.
1934ko uztailaren 1ean sortua, Euskal Herriko lehenbiziko osasun aseguru-etxe pribatua izan zen.

## Erreferentziak

* ↑ Berria. [#5173 IMQ. in: Estilo Liburua..

## Kanpo estekak

* Webgune ofiziala (Gaztelaniaz)
* Datuak: Q5861168
* Multimedia: IMQ / Q5861168
# Ion Ansa

Ion Ansa Mendizabal (Errenteria, 1977), kazetari, bertsolari eta politologo euskalduna da.
Gaztetandik bertsolaritzan eta herri mugimenduetako talde eta elkarte ugaritan ibilia, zinema ikasketak egin zituen Bartzelonan. Lan ugaritan aritutakoa da: AEKn irakasle, itzultzaile eta euskara zuzentzaile, iritzigile politikoa, kooperatibista gisa enpresa sustatzailea, Bartzelonako Euskal Etxean irakasle eta koordinatzaile, kazetari ETBko Hitzetik Hortzera telebista saioan zein EH Bildu koalizioaren komunikazio taldean.

## Erreferentziak

* ↑ «Ion Ansa: “Etorkizun handiko kontakizun bat ari dira eraikitzen katalanak”.» etzi.pm 2019-11-04 (Noiz kontsultatua: 2021-01-15).
* ↑ Elkartea, Xenpelar Dokumentazio Zentroa-Bertsozale. «Ion Ansa - Biografiak - BDB. Bertsolaritzaren datu-basea» bdb.bertsozale.eus (Noiz kontsultatua: 2021-01-15).
* ↑ (Gaztelaniaz) «Dimite el jefe de la campaña de EH Bildu en las elecciones autonómicas» El Correo 2016-10-07 (Noiz kontsultatua: 2021-01-15).

## Kanpo estekak

* Ion Ansa Twitterren.
* Datuak: Q104830982
# Ion (mitologia)

Ion edo Jon, greziar mitologian, (grezieraz Ίων Iôn), Apolo eta Kreusaren ezkontzaz kanpoko semea da. Jaio ondoren bere amak utzia, Ion, Delfoseko orakuluko apaiz andere batek salbatu zuen.
Jutok, Kreusaren senarra zena, orakulu honengandik, gelatik irten bezain pronto topatuko zuen lehen pertsona, bere semea izango zela esan zuen profezia jaso zuen, eta pertsona hau, Ion zen. Orduan, bere benetako aita zela pentsatu zuen, Euripidesek, bere Ion izeneko lanean, Apolo jainkoaren semea zela baitio.
Elezaharraren arabera, Ion, joniar herriaren sortzailea izan zen. Hebreerazko Yavan izenaren baliokidea da.

## Kanpo estekak

* Datuak: Q853462